**ΑΝΑΚΟΙΝΩΣΗ**

**ΤΜΗΜΑ ΜΕΤΑΡΡΥΘΜΙΣΗΣ ΚΑΙ ΕΠΙΜΟΡΦΩΣΗΣ**

**ΑΝΩΤΑΤΟ ΔΙΚΑΣΤΗΡΙΟ**

Στις 2 Σεπτεμβρίου, 2019 ολοκληρώθηκε εντός 6 μηνών, με τη διαδικασία του κατεπείγοντος η μελέτη για την εισαγωγή Συστήματος Ακουστικής Ηχογράφησης των Πρακτικών στα Κυπριακά Δικαστήρια (Feasibility Study on the Introduction of Digital Audio Recording (DAR) in Court Proceedings in Cyprus).

Το έργο χρηματοδοτήθηκε από την Ευρωπαϊκή Επιτροπή μέσω του Προγράμματος Στήριξης Διαρθρωτικών Μεταρρυθμίσεων (SRSS) και υλοποιήθηκε από το Ινστιτούτο Δημοσίου Δικαίου της Ιρλανδίας (IPA). Οι τεχνικές προδιαγραφές του συστήματος ανατέθηκαν από την Ευρωπαϊκή Επιτροπή στην ελληνική εταιρεία Telmaco.

Η ολοκληρωμένη μελέτη έχει διαβιβαστεί στο Ανώτατο Δικαστήριο και στα εμπλεκόμενα Υπουργεία: Υπουργείο Δικαιοσύνης και Δημόσιας Τάξεως και Υπουργείο Οικονομικών για να μελετηθεί και σε σχετικά σύντομο χρονικό διάστημα αναμένεται να είναι σε θέση να ενημερώσουν την Ευρωπαϊκή Επιτροπή κατά πόσο θα προχωρήσουν ή όχι με την υλοποίηση του έργου.

**Τμήμα Μεταρρύθμισης και Επιμόρφωσης**

**Λευκωσία**

**24 Σεπτεμβρίου 2019**